টম এমেট
টমাস (টম) এমেট (ইংরেজি: Tom Emmett; জন্ম: ৩ সেপ্টেম্বর, ১৮৪১ - মৃত্যু: ২৯ জুন, ১৯০৪) পশ্চিম ইয়র্কশায়ারের হালিফ্যাক্স এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৮৬০-এর দশকের শেষার্ধ্ব থেকে শুরু করে ১৮৮০-এর দশকের সূচনালগ্ন পর্যন্ত ইংল্যান্ড ক্রিকেট দলের অন্যতম সদস্য ছিলেন টম এমেট। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি বামহাতে ফাস্ট বোলিং করতেন।